stanford-oval/wikipedia huggingface dataset:
פריץ בלייל
הערות שוליים

1 2 3  "Fritz Bleyl (1880-1966)"
↑  Peter Lasko, The Student Years of the Brücke and their Teachers, Art History 20, 1997-03-01, עמ' 61–99 doi: 10.1111/1467-8365.00046
↑  "Kirchner - Expressionism and the city"
↑  "The Artists' Association 'Brücke'"
1 2  "Ernst Kirchner's Streetwalkers: Art, Luxury, and Immorality in Berlin, 1913-16", findarticles.com
| --- | --- |
בקרת זהויות :  BnF: cb149699005 (data)  GND: 119139847  ISNI: 0000 0001 2126 955X  LCCN: n94021123  NKC: xx0123612  RKD: 223274  SUDOC: 148392822  ULAN: 500073240  VIAF: 32269670   WorldCat (עם VIAF): 32269670 
הנס בלייל, פוסטר לתערוכת 1906
פריץ בורגר

| --- | --- |

 לידה:  10 בספטמבר 1877 מינכן, הקיסרות הגרמנית 
 פטירה:  22 במאי 1916 (בגיל 38) ורדן, צרפת 
 
פריץ בורגר (בגרמנית: Fritz Burger‏; 10 בספטמבר 1877 – 22 במאי 1916) היה היסטוריון אמנות ואמן גרמני. יחד עם וסילי קנדינסקי ופרנץ מארק, חלקו את העיקרון לפיו האמנות היא סובייקטיבית, מנקודת מבט זו הוא העריך מחדש ההיסטוריה.
ביוגרפיה

פריץ בורגר גדל בבית עשיר. המשפחה הייתה בעסקי בנקאות במינכן. לאחר לימודי אדריכלות באוניברסיטה הטכנית במינכן והכשרה מעשית כאדריכל, שינה בורגר נושא ומקום לימוד בשנת 1900 והחל ללמוד תולדות האמנות בהיידלברג. מגיל 19 הוא נסע תחילה לפריז ולאיטליה ושהה באנגליה לתקופה ארוכה יותר.
בשנת 1902 התחתן עם קלרה פון דון, בתו של הארכאולוג היידלברג פרידריך פון דון. בשנת 1903 הוא קיבל מדליית זהב קטנה בתערוכת האמנות הגדולה בברלין וגדולה בשנת 1907. בורגר סיים את לימודיו בהיידלברג בשנת 1903 עם דוקטורט. הוא בילה זמן רב עם משפחתו בפרייבורג ב־1903/04 ובפירנצה ופריז בין 1904 ל־1906.
באותה שנה הוא הוסמך כפרופסור לתולדות האמנות המודרנית באוניברסיטת מינכן, שם לימד היסטוריה של אמנות עד אוגוסט 1914. בנוסף לפעילות ההוראה באוניברסיטה, לימד בורגר היסטוריה של האמנות באקדמיה לאמנויות יפות במינכן משנת 1912 וזמן קצר לאחר פרוץ המלחמה באוגוסט 1914, בורגר הצטרף לצבא בשנת 1915 בחיל התותחנים. באביב 1916 הוא הועבר לחזית המערבית, שם נהרג פריץ בורגר ב־22 במאי 1916 בקרב ורדן.
בתקופת שהותו במינכן המשיך פריץ בורגר בקשר הדוק עם עולם האמנות. ב־1911 החל בורגר לעבוד כאמן בעצמו. לאחר ניסיונות ראשוניים בצבעי שמן, הוא פנה בעיקר לטכניקת הפסטל. בשנים הבאות הוא גם יצר עבודות אחרות כציורי פחם או תחריטים. עד שנת 1915, בחירת הנושאים התבססה אך ורק על הנוף או על הסביבה הקרובה אליו. בחירת הנושאים הזאת השתנתה בשנת 1916. הוא עצמו ראה את דרכו האמנותית בבתפיסת עולם של חבורת "הפרש הכחול".
תפיסת עולם

פריץ בורגר משמש דוגמה להיסטוריון אמנות שכיוון את תולדות האמנות למודרניזם של ראשית המאה העשרים, ואשר חיפש גישה חדשה ליצירות האמנות. בעזרת עבודתו המוקדמת על אמנות הרנסאנס תרם בורגר תרומות משמעותיות לידע ולמחקר בתחום, בעוד הפרויקט המדעי החשוב ביותר שלו כלל את ה"שיטתיות בתולדות האמנות", אשר הופיע כספר לתולדות האמנות משנת 1913. בורגר סבר כי צריך להתקיים שינוי הכרחי של הפרשנויות הרעיוניות של אמנות בעבר לטובת ידע ברור. השקפתו כי יש להבין את הפעילות האמנותית כתהליך של ידע רוחני וחושני, עמדה במרכז הכשרתו ב"התמחות בתולדות האמנות" באוניברסיטת מינכן.
הערות שוליים

↑  Rolf M. Hauck: Fritz Burger (1877–1916). Kunsthistoriker und Wegbereiter der Moderne am Beginn des 20. Jahrhunderts. Dissertation, München 2005
↑  Elena Filippi: Fritz Burger auf den Spuren Palladios. Im Lichte unveröffentlichter Dokumente. In: Scholion, 5/2008, S. 122–151.
| --- | --- |
בקרת זהויות :  NLI: 987007279498905171  PLWABN: 9810569974605606  BIBSYS: 90354114  BnF: cb12714209g (data)  GND: 117165662  ISNI: 0000 0001 1021 2814  LCCN: n90610954  LNB: 000341546  NKC: jo2007376765  NLA: 35312271  NTA: 071926984  Trove: 907660  VcBA: 495/172757  VIAF: 12430570   WorldCat (עם VIAF): 12430570 
פריץ בורגר, תמונה משפחתית
פרסי בחירת הנוער 2009

| --- | --- |

 תאריך:  9 באוגוסט 2009
 מיקום:  קליפורניהיוניברסל סיטי, לוס אנג'לס, קליפורניה
 מנחים:  האחים ג'ונאס
 מפיק:  מארק א. בייקר • פול פלאטרי • שנטה פיקארד • בוב ביין • מייקל בורג • קלי ברוק • דייוויד ויילד
 במאי:  ברוס גוארס
 רשת שידור:    פוקס
 →2008 2010← פרסי בחירת הנוער
טקס פרסי בחירת הנוער לשנת 2009 התקיים ב-9 באוגוסט 2009 באמפיתיאטרון גיבסון שבקליפורניה ושודר בערוץ פוקס. את הטקס הנחתה הלהקה האחים ג'ונאס ולאורכו הופיעו האומנים שון קינגסטון, מיילי סיירוס ובלאק אייד פיז, כמו גם האחים עצמם. האומנית בריטני ספירס קיבלה בטקס זה את פרס Ultimate.
מספר המועמדויות הרב ביותר: הסרט "דמדומים" - 11 מועמדויות
מספר הזכיות הרב ביותר: הסרט "דמדומים" - 10 זכיות
מועמדויות וזכיות > בחירת המוזיקה

| אומן | אומנית | להקת רוק |
| --- | --- | --- |
|  ג'ייסון מראז ליל ויין  ני-יו  סולג'ה בוי  קניה וסט |  טיילור סוויפט מיילי סיירוס  ליידי גאגא  קייטי פרי  בריטני ספירס |  פאראמור אול אמריקן ריג'קטס  גרין דיי  קינגס אוף ליאון  לינקין פארק |
| פסקול השנה | סינגל השנה | אלבום השנה - אומן |
|  דמדומים אחת שיודעת  האנה מונטנה: הסרט  High School Musical 3: Senior Year  האחים ג'ונאס: הופעה בתלת מימד |  The Climb - מיילי סיירוס Circus - בריטני ספירס  Hot n Cold - קייטי פרי  My Life Would Suck Without You - קלי קלרקסון  Poker Face - ליידי גאגא |  We Sing, We Dance, We Steal Things - ג'ייסון מראז 808s & Heartbreak - קניה וסט  David Cook - דייוויד קוק  Relapse - אמינם  Tha Carter III - ליל ויין |
| אלבום השנה - אומנית | אלבום השנה - להקה | חבירה מוזיקלית |
|  Fearless - טיילור סוויפט Carnival Ride - קארי אנדרווד  The Fame - ליידי גאגא  I Am... Sasha Fierce - ביונסה  One of the Boys - קייטי פרי |  Lines, Vines and Trying Times - האחים ג'ונאס 21st Century Breakdown - גרין דיי  The E.N.D - בלאק אייד פיז  Only by the Night - קינגס אוף ליאון  When the World Comes Down - אול אמריקן ריג'קטס |  ליידי גאגא וקולבי או'דוניס - Just Dance סולג'ה בוי וסאמי - Kiss Me thru the Phone  טי. איי וריהאנה - Live Your Life  סיארה וג'סטין טימברלייק - Love Sex Magic  ג'ייסון מראז וקולבי קאליי - Lucky |
| אומן אר אן בי | שיר אר אן בי | אומן ראפ |
|  ביונסה ג'יימי פוקס  ג'ניפר הדסון  ני-יו  טי-פיין |  Single Ladies (Put a Ring on It) - ביונסה If This Isn't Love - ג'ניפר הדסון  Kiss Me thru the Phone - סולג'ה בוי וסאמי  Love Lockdown - קניה וסט  Mad - ני-יו |  קניה וסט ליל ויין  בו וואו  סולג'ה בוי  טי. איי |
| שיר ראפ/היפ-הופ | שיר רוק | שיר אהבה |
|  Boom Boom Pow - בלאק אייד פיז Heartless - קניה וסט  I Know You Want Me - פיטבול  I Love College - אשר רות'  Right Round - פלו ריידה |  Decode - פאראמור You Found Me - דה פריי  Gives You Hell - אול אמריקן ריג'קטס  Know Your Enemy - גרין דיי  Sink into Me - טייקינג בק סאנדיי |  Crush - דייוויד ארצ'ולטה Halo - ביונסה  How Do You Sleep? - ג'סי מקרטני  Lovebug - האחים ג'ונאס  Love Story - טיילור סוויפט |
| פריצת השנה | סיבוב הופעות | השיר של הקיץ |
|  דייוויד ארצ'ולטה דייוויד קוק  קיד קאדי  ליידי גאגא  אשר רות' |  דמי לובאטו ודייוויד ארצ'ולטה אמריקן איידול  האחים ג'ונאס  בריטני ספירס  טיילור סוויפט |  Before the Storm - מיילי סיירוס והאחים ג'ונאס Fire Burning - שון קינגסטון  I Gotta Feeling - בלאק אייד פיז  I Know You Want Me - פיטבול  Knock You Down - קרי הילסון, קניה וסט וני-יו |
מועמדויות וזכיות > בחירת הספורט

| ספורטאי השנה | ספורטאית השנה |
| --- | --- |
 דייוויד בקהאם קובי בראיינט  רוג'ר פדרר  מייקל פלפס  טייגר וודס:  שון ג'ונסון נסטיה ליוקין  דניקה פטריק  קרי וולש ומיסטי מיי טרינור  סרינה ויליאמס
ספורטאי אקסטרים: ספורטאית אקסטרים
 ראיין שקלר פול רודריגז  קלי סלייטר  ג'ימי סטיוארט  שון וייט:  סטפאני גילמור גרטשן בליילר  טורה ברייט  לין.זי אדמס הוקינס  כריסה מור
מועמדויות וזכיות > בחירת האופנה ושונות

| סקסי השנה | סקסית השנה | קומיקאי/ת השנה |
| --- | --- | --- |
|  רוברט פטינסון צ'ייס קרופורד  זאק אפרון  האחים ג'ונאס  טיילור קיטש |  מייגן פוקס מיילי סיירוס  ונסה הדג'נס  ביונסה נואלס  בלייק לייבלי |  ג'ורג' לופז דיין קוק  קתי גריפין  איימי פולר  אנדי סמברג |
| אייקון אופנה - גבר | אייקון אופנה - אישה | פעיל חברתי |
|  האחים ג'ונאס זאק אפרון  אדם למברט  ג'סטין טימברלייק  קניה וסט |  סלינה גומז רייצ'ל בילסון  מיילי סיירוס  אווה לונגוריה  דמי לובאטו |  היידן פנטייר לאונרדו דיקפריו  אנג'לינה ג'ולי  בראד פיט  נטלי פורטמן |
| חיית מחמד של ידוען | תינוק של ידוען | רקדנית |
|  הכלב בו של משפחת אובמה החתול קיטי פארי של קייטי פרי  הכלב מאצובול של אדם סנדלר  הכלב שאדו של ונסה הדג'נס  הכלב וידה בלו של אשטון קוצ'ר |  הונור מרי - ג'סיקה אלבה וקאש וורן הרלו - ניקול ריצ'י וג'ואל מאדן  סראפינה - ג'ניפר גארנר ובן אפלק  סאני - אדם סנדלר וג'קי סנדלר  זומה - גוון סטפאני וגווין רוסדייל |  סלינה גומז מיילי סיירוס  פרגי  שון ג'ונסון  ליידי גאגא |
| כוכב רשת | ציוץ בטוויטר | משחק וידאו |
|  פרד פיגלהורן ויל פרל  פרז הילטון  אשטון קוצ'ר  אנדי סמברג |  אלן דג'נרס קים קרדשיאן  אשטון קוצ'ר  אם סי האמר  שאקיל אוניל |  Rock Band 2 Grand Theft Auto IV  Guitar Hero: Metallica  Madden NFL 09  Mortal Kombat vs. DC Universe |
פרנסיס ז'ם

| --- | --- |

 לידה:  2 בדצמבר 1868 טורניי, צרפת 
 פטירה:  1 בנובמבר 1938 (בגיל 69) Hasparren, צרפת 
 מדינה:  צרפת 
 שפות היצירה:  צרפתית 
 פרסים והוקרה:  פרס הספרות הגדול של האקדמיה הצרפתית (1917)  Prix Saint-Cricq-Theis (1912)  Prix d'Académie (1938) 
 חתימה:   
 
דיוקנו של פרנסיס ז'ם, מאת ז'ן ובר
פְרַנְסִיס זָ'ם (בצרפתית: Francis Jammes;‏ 2 בדצמבר 1868 – 1 בנובמבר 1938) היה משורר צרפתי.
קורות חייו

פרנסיס ז'ם נולד בטורניי בחבל הפירנאים בצרפת בשנת 1868. הוא למד בבית הספר התיכון בעיר פו, בירת המחוז, ואחר כך בעיר בורדו. כתלמיד שקדן הוא פיתח טעם למסעות דמיוניים כדוגמת ספריו של ז'ול ורן. אחרי כן, בעודו צעיר מאוד, בגיל 15 עד 18, נטה להרפתקאות בתורת החרקים, שהתבטאו לימים בשיריו.
בשנת 1886 התוודע לשיריו של שארל בודלר, נכשל בבחינת הבגרות והצליח להתגבר על הכישלון בכותבו 89 שירים. בשנת 1889 החל לשמש פרקליט במשרדו של עורך דין בעיירה אורטז. הוא השתעמם מעיסוקו כפרקליט, והחל לשלוח מאמרים על שירה לכתבי עת ספרותיים. מאמרים אלה הרשימו את המשורר סטפאן מלארמה וגם את הסופר לעתיד אנדרה ז'יד, שהיה בן גילו של ז'ם. בהשפעתו של ז'יד החליט ז'ם להקדיש עצמו לשירה.
בין שנת 1898 לשנת 1900 כתב ופרסם ז'ם את קובץ שיריו "מתפילת השחרית ועד לתפילת המנחה" ואת הקובץ "יגון הרקפות", ובו השיר "הילד שהייתי". הוא זכה לפרסום רב וחולל תנועה ספרותית משלו. בשנת 1901 התיידד עם המחזאי והמשורר פול קלודל, ונשא הרצאות בבריסל, באנטוורפן, בברוז' ובאמסטרדם.
בגיל 35 התאהב בנערה צעירה, אולם הורי הנערה דחו אותו והיא צייתה להם ונישאה לאיש עשיר. מאורע זה גרם למשורר ייסורים. לאחר אהבה נכזבת זו פרסם את קובץ שיריו "מחשופים ברקיע" בשנת 1906, ובו השירים "אנו נתאהב כל כך" ו"לעיתים אני עצוב". שנה לאחר מכן הוא התחתן, אך נשאר במרכזם של חיי הספרות והעניק את השראתו לסופרים ומשוררים חדשים כמו פרנסואה מוריאק וז'אן קוקטו.
ז'ם העריץ את "שירי עבודת האדמה" של ורגיליוס, וכמו ורגיליוס עקב בתבונה אחר עונות השנה של עבודת האדמה. הוא בילה את מרבית חייו באזורים המבודדים של הרי הפירנאים ותיאר בשיריו את אנשי הכפרים, את נשות האיכרים ואת הילדים.
ז'ם מת בשנת 1938 באזור הולדתו בחבל הפירנאים בצרפת.
השפעה על משוררים

לשיריו של פרנסיס ז'ם הייתה השפעה רבה על שירתה של רחל, כפי שהעידה בשירה "אני":
לבד מהמשוררת רחל שתרגמה רק שירים בודדים של ז'ם, תרגם גם הסופר והעורך בני ציפר כמה וכמה משירי ז'ם, אך טרם כינס את תרגומיו בספר. הם התפרסמו בשנים האחרונות בעיתון "הארץ". בכרך יד' של כתב העת "דחק" הופיע תרגומה של ליאורה בינג היידקר למניפסט של ז'ם: "הז'מיזם".
פרנסואז מבנגו אטון

פרנסואז מבנגו אטון (בצרפתית: Françoise Mbango Etone; נולדה ב-14 באפריל 1976) היא אתלטית צרפתייה שייצגה את קמרון. היא פעמיים ברציפות אלופה אולימפית (אתונה 2004 ובייג'ינג 2008) ופעמיים ברציפות סגנית אלופת העולם בקפיצה משולשת.
שיאה האישי בקפיצה משולשת (15.39 מטר) מדרג אותה שלישית בכל הזמנים.
ביוגרפיה

מבנגו אטון נולדה ביאונדה בירת קמרון.
באליפות העולם באתלטיקה שנערכה בסביליה, ספרד בשנת 1999 סיימה מבנגו אטון במקום 13 בקפיצה משולשת בתוצאה של 14.12 מטר. שנה לאחר מכן, באולימפיאדת סידני 2000 היא סיימה במקום 10 בתוצאה של 13.53 מטר. בשלב המוקדמות היא קבעה תוצאה של 14.13 מטר.
ביוגרפיה > סגנית אלופת העולם

באליפות העולם באתלטיקה שנערכה באדמונטון, קנדה בשנת 2001 זכתה מבנגו אטון במדליית כסף בקפיצה משולשת בתוצאה של 14.60 מטר, אחרי טטיאנה לבדייבה מרוסיה (15.25 מטר) ולפני תרזה מרינובה מבולגריה (14.58 מטר).
במשחקי חבר העמים שנערכו במנצ'סטר, אנגליה בשנת 2002 זכתה מבנגו אטון במדליית כסף בקפיצה משולשת בתוצאה של 14.82 מטר. שבוע לאחר מכן, היא זכתה במדליית זהב באליפות אפריקה באתלטיקה שנערכה בראדס, תוניס בתוצאה של 14.95 מטר. חודש וחצי לאחר מכן, בתחרות גביע העולם של IAAF שנערכה במדריד, ספרד היא זכתה במדליית זהב בתוצאה של 14.37 מטר.
באליפות העולם באתלטיקה באולם שנערכה במרץ 2003 בברמינגהאם, בריטניה זכתה מבנגו אטון במדליית כסף בקפיצה משולשת בתוצאה של 14.88 מטר. באליפות העולם באתלטיקה שנערכה בפריז, צרפת אותה שנה היא זכתה פעם נוספת ברציפות במדליית כסף בשיא אפריקה חדש של 15.05 מטר, אחרי טטיאנה לבדייבה שקבעה את תוצאת השנה בעולם של 15.18 מטר ולפני מגדלין מרטינז מאיטליה (14.90 מטר).
ביוגרפיה > אלופה אולימפית

באליפות העולם באתלטיקה באולם שנערכה במרץ 2004 בבודפשט, הונגריה סיימה מבנגו אטון במקום שישי בקפיצה משולשת בתוצאה של 14.62 מטר. באולימפיאדת אתונה (2004) היא זכתה במדליית זהב בתוצאה של 15.30 מטר, לפני חריסופי דבצי מיוון (15.25 מטר) וטטיאנה לבדייבה (15.14 מטר).
באולימפיאדת בייג'ינג (2008) זכתה מבנגו אטון במדליית זהב בקפיצה משולשת פעם שנייה ברציפות בשיא אולימפי חדש של 15.39 מטר, לפני טטיאנה לבדייבה (15.32 מטר) וחריסופי דבצי (15.23 מטר).
ב-23 באפריל 2010 קיבלה מבנגו אטון אזרחות צרפתית.
שיאים אישיים

אצטדיון:
ריצת 100 מטר: 11.5 שניות (2000)
קפיצה לרוחק: 6.55 מטר (1999)
קפיצה משולשת: 15.39 מטר (2008)
אולם:
קפיצה משולשת: 14.88 מטר (2003)
פרסי המוזיקה של ARIA

| --- | --- |

 תיאור:  מצוינות וחדשנות בכל הז'אנרים של המוזיקה האוסטרלית.
 מדינה:  אוסטרליה
 הגוף המעניק:  איגוד תעשיית ההקלטות האוסטרלי
 תקופת הפרס:  1987–הווה (כ־37 שנים)
 www.ariaawards.com.au
 
פרסי המוזיקה של איגוד תעשיית ההקלטות האוסטרלי (ידוע גם בשם פרסי המוזיקה של ARIA; באנגלית: ARIA Music Awards) הוא סדרת טקסים הנערכת מדי שנה לכבוד תעשיית המוזיקה האוסטרלית, בהענקת איגוד תעשיית ההקלטות האוסטרלי. האירוע נערך מדי שנה מאז שנת 1987.
טקסים

| שנה | תאריך |
| --- | --- |
2021: 24 בנובמבר
2020: 25 בנובמבר
2019: 27 בנובמבר
2018: 28 בנובמבר
2017: 28 בנובמבר
2016: 23 בנובמבר
2015: 26 בנובמבר
2014: 26 בנובמבר
2013: 1 בדצמבר
2012: 29 בנובמבר
2011: 27 בנובמבר
2010: 7 בנובמבר
2009: 26 בנובמבר
2008: 19 באוקטובר
2007: 28 באוקטובר
2006: 29 באוקטובר
2005: 23 באוקטובר
2004: 17 באוקטובר
2003: 21 באוקטובר
2002: 15 באוקטובר
2001: 30 באוקטובר
2000: 24 באוקטובר
1999: 12 באוקטובר
1998: 20 באוקטובר
1997: 22 בספטמבר
1996: 30 בספטמבר
1995: 20 באוקטובר
1994: 30 במרץ
1993: 14 באפריל
1992: 6 במרץ
1991: 25 במרץ
1990: 26 במרץ
1989: 6 במרץ
1988: 29 בפברואר
1987: 2 במרץ
פרנסיס טאון

| --- | --- |
 לידה:  1739 אקסטר, הממלכה המאוחדת 
 פטירה:  7 ביולי 1816 (בגיל 77 בערך) לונדון, הממלכה המאוחדת של בריטניה הגדולה ואירלנד 
 תחום יצירה:  ציור 
 
פרנסיס טאון (באנגלית: Francis Towne;‏ 1739 או 1740 – 7 ביולי 1816) היה צייר צבעי מים בריטי של נופים. לאחר תקופה ארוכה של חוסר הכרה בו, הוכרה יצירתו מראשית המאה ה-20 ואילך.
ביוגרפיה

טאון נולד באיסלוורת' שבמידלסקס, בנו של סוחר תירס. בשנת 1752 הוא היה חניך לציור אצל מאמן בלונדון, תומאס ברוקשד. בשנת 1759 זכה בפרס עיצוב של החברה לאמנויות, ולמד זמן מה באקדמיה של סנט מרטין ליין. לדברי תלמידו ג'ון ווייט אבוט כעבור שנים רבות, בערך בתקופה זו הוא למד גם אצל ג'ון שקלטון.
בשנת 1763 הועסק טאון אצל הצייר תומאס ווטסון, ונסע לאקסטר לעסקים, שם התיישב במהרה. הוא כבר החל לצייר בצבעי שמן וגם לימד רישום, והחל לקבל עבודות ממשפחות עשירות בדבון. לאחר סיור בצפון ויילס בשנת 1777, שערך יחד עם חברו, עורך הדין של אקסטר ג'יימס ווייט (1744–1825), הוא החל להתמחות בצבעי מים.
בשנת 1780 נסע לרומא, שם הכיר וצייר עם ג'ון "וורוויק" סמית' שהיה שם מאז 1776, וגם עם ויליאם פארס, ידיד נוסף מלונדון. הוא בילה חודש בנאפולי במרץ 1781, והתארח אצל תומאס ג'ונס. לאחר שחזר לרומא, וסיורים בטיבולי ואזורים סמוכים אחרים, הוא נסע חזרה הביתה לאנגליה עם סמית' ועבר דרך האלפים.
עבודותיו מנסיעה זו כוללות מעל 200 גיליונות, ו-54 נופים גדולים של רומא המדגישים את החורבות העתיקות ולא את המראות הפוסט-קלאסיים או את החיים העכשוויים של העיר. מאוחר יותר הוצגו 54 מהם כקבוצה בשנת 1805 אך מעולם לא נמכרו; הוא צייר עותקים שלהם כשקיבל הזמנות. ציורים רבים עובדו מחדש מאוחר יותר, החל משנת 1800, בסגנון הכבד והמקובל יותר שאימץ עד אז. במותו השאיר טאון את הציורים למוזיאון הבריטי.
בשובו לדבון, התבקש על ידי סר תומאס וליידי אקלנד מקילרטון לצייר כמה תצוגות מדבון ומצפון ויילס, ובשנת 1786 יצא לסיור ציור באזור האגמים. הוא צייר גרסאות בצבעי המים ציורים שלו מרומא ובמקומות אחרים, בעיקר כדי להגיש לאקדמיה המלכותית לאמנויות.
אף על פי שכמה מהם הוצגו באקדמיה, הוא עשה אחד עשר ניסיונות משנת 1788 להיבחר כחבר באקדמיה - ונכשל. הוא ויתר ולא ניסה יותר אחרי שנת 1803.
הוא נשאר באקסטר, שם צייר ולימד והשיג הצלחה סבירה. בשנים האחרונות לחייו חזר להתגורר בלונדון. הוא התחתן עם ג'נט היליגסברג, רקדנית צרפתית בת 27, ב-5 באוגוסט 1807, אך היא נפטרה באפריל 1808.
הוא נותר דמות לא ברורה עד תחילת המאה העשרים, כך שהאספן פול אופה הצליח לרכוש מספר יצירות חשובות בזול מאוד. אופה התרשם מאוד, במיוחד מהסגנון המוקדם והמהודר של טאון, שהיו חידושים במגמות בציור האנגלי באותה תקופה,
לאחר יצירת קשר עם צאצאיו של תלמידו וחברו של טאון, ג'ון הרמן מריווייל, גילה אופה אוסף של עבודות שלא הוצגו שטואן הוריש למריווייל. הוא קטלג את העבודות ופרסם מאמר על האמן בכרך של כתב העת Walpole Society משנת 1919.
מאמרים אלה סייעו ליצור עניין מחדש בציוריו טאון, ועבודות נוספות החלו להופיע בשוק. בשנות החמישים הוא זכה להכרה נרחבת כדמות חשובה ועבודותיו היו בבעלות מוזיאונים רבים, במיוחד המוזיאון הבריטי ומרכז ייל לאמנות בריטית.
מינואר 2016, המוזיאון הבריטי ערך תערוכה של צבעי המים שצייר ברומא, ומבקר האמנות ג'ונתן ג'ונס הגיב: "פרנסיס טאון, שנכשל 11 פעמים בבחירתו לאקדמיה המלכותית, היה בעל ראיית הנולד והשאיר את ציורי צבעי המים הללו למוזיאון הבריטי כשנפטר בשנת 1816. אולי אינו אמן בריטי מפורסם, עם זאת, כפי שמגלה תערוכה מרתקת זו, הוא היה אמן גדול."
הערות שוליים

↑  Towne, Francis (bap. 1739, d. 1816), landscape painter, Oxford Dictionary of National Biography (באנגלית)
↑  Albert Nicholson, Towne Francis, Dictionary of National Biography, 1885-1900 Volume 57
↑  Richard Stephens, Francis Towne Catalogue Raisonné, francistowne.ac.uk (באנגלית)
↑  Jones, Jonathan (19 January 2016). "Review: Luminous vision of a lost empire's ruined heart". The Guardian: 9.
| --- | --- |
בקרת זהויות :  NLI: 987007439941905171  BnF: cb13567404v (data)  GND: 120963140  ISNI: 0000 0001 0150 8613  LCCN: n50014633  NGV: 4361  NTA: 201938251  RKD: 78038  SNAC: w6xh093f  SUDOC: 081616198  ULAN: 500006731  VIAF: 67310885   WorldCat (עם VIAF): 67310885 
פרנסיס טאון, הדרך לאגם
פריץ ברנד

| --- | --- |

גנרל פריץ ברנד
 לידה:  22 באפריל 1889 ברלין, הקיסרות הגרמנית הקיסרות הגרמנית
 פטירה:  26 בנובמבר 1967 (בגיל 78) ויילהיים, גרמניה המערבית גרמניה המערבית
 מדינה:  גרמניה 
 השתייכות:   צבא הקיסרות הגרמנית  רייכסווהר ורמאכט ורמאכט
 תקופת הפעילות:  1907–1945 (כ־38 שנים)
 דרגה:   גנרל חיל התותחנים (ורמאכט)
 תפקידים בשירות
 מפקד דיוויזיית הסער ה-78
 פעולות ומבצעים
 מלחמת העולם הראשונה מלחמת העולם השנייה
 
גנרל חיל התותחנים פריץ ברנד (בגרמנית Fritz Brand;‏ 22 באפריל 1889 – 26 בנובמבר 1967) היה מפקד בכיר בוורמאכט שפיקד על דיוויזיה במלחמת העולם השנייה.
ביוגרפיה > תחילת דרכו

ברנד נולד בברלין, הקיסרות הגרמנית. ב-1 באוקטובר 1907 הצטרף כצוער לצבא הפרוסי, שהיה חלק מצבא הקיסרות הגרמנית. הוא סופח לרגימנט התותחנים ה-40, וב-27 בינואר 1909 הועלה לדרגת לוטננט. הוא לחם בשורות הרגימנט במהלך מלחמת העולם הראשונה, וב-24 בדצמבר 1914 הועלה לדרגת אובר-לויטננט. מאביב 1915 הוא שימש כשליש של הרגימנט, וב-18 באוגוסט 1916 הועלה לדרגת האופטמן. בסוף 1916 הוא החל את הקריירה שלו במטכ"ל, ובשנים הקרובות מילא תפקידי מטה שונים. בנוסף לשני צלבי ברזל הוא קיבל גם מדליות רבות אחרות.
לאחר המלחמה הצטרף לרייכסווהר, ובאביב 1920 צורף למטכ"ל של הבריגדה ה-20, ולאחר מכן הועבר לדיוויזיה ה-1 בקניגסברג. במשך מספר שנים הוא מילא תפקידי פיקוד ומטה, וב-1 בינואר 1928 הועלה לדרגת מיור. ב-1 בפברואר 1932 הועלה לדרגת אוברסטלויטננט, וב-1 באוקטובר 1933 קיבל פיקוד על רגימנט הארטילריה ה-2 (הפרוסי), ופיקד עליו עד 30 בספטמבר 1934. ב-1 במאי 1934 הועלה לדרגת אוברסט. ב-15 באוקטובר 1935 הוא קיבל פיקוד על רגימנט הארטילריה ה-12 (שוורין), ופיקד עליו עד 12 באוקטובר 1937. ב-1 באוגוסט 1937 הועלה לדרגת גנרל-מיור. בתחילת פברואר 1938, בעקבות פרשת בלומברג-פריטש, הועבר ל-OKH ומונה למפקח של בתי הספר הצבאיים. ב-1 באוגוסט 1939 הועלה לדרגת גנרל-לוטננט.
ביוגרפיה > מלחמת העולם השנייה

ב-26 בספטמבר 1939 מונה למפקד דיוויזיית הסער ה-78, שהייתה חלק מהקורפוס ה-25 שהיה חלק מהארמייה השביעית שהוצבה בחזית המערב. וב-1 באוקטובר של אותה שנה הפסיק לפקד על הדיוויזיה והוחזר למטה הכללי. ב-1 באוגוסט 1940 הוא הועלה לדרגת גנרל חיל התותחנים. ב-23 בספטמבר 1943 הוענק לו צלב הכסף הגרמני. ב-1 באוקטובר 1944 הועבר לכוחות העתודה, וב-31 במרץ 1945 פרש מהכוחות המזוינים.
ביוגרפיה > אחריתו

לאחר פרישתו חי ברנד בוויילהיים שבמערב גרמניה עד מותו ב-26 בנובמבר 1967 בגיל 78.
פרנסואז מארי דה בורבון

פרנסואז מארי דה בורבון (בצרפתית: Françoise-Marie de Bourbon; ‏4 במאי 1677 - 1 בפברואר 1749), הייתה בתו של לואי הארבעה עשר, מלך צרפת ואשתו של פיליפ השני, דוכס אורליאן.
משפחתה

ב-18 בפברואר 1692 התחתנה פרנסואז מארי עם פיליפ השני, דוכס אורליאן, ממנו נולדו לה 8 ילדים:
מארי איזבל ד'אורליאן (1693–1694).
מארי לואיז אליזבת ד'אורליאן (1695–1719) התחתנה עם שארל, דוכס ברי.
לואיז אדלייד ד'אורליאן (1698–1743).
שארלוט אגלא ד'אורליאן (1700–1761), התחתנה עם פרנצ'סקו השלישי ד'אסטה, דוכס מודנה.
לואי ד'אורליאן, דוכס אורליאן (1703–1752), התחתן עם יוהנה, מרקיזת באדן-באדן.
לואיז אליזבת ד'אורליאן (1709–1742), התחתנה עם לואיס הראשון, מלך ספרד.
פיליפין אליזבת ד'אורליאן (1714–1734).
לואיז דיאן ד'אורליאן (1716–1736), התחתנה עם לואי פרנסואה, נסיך קונטי.
פרוגסטרון

| --- | --- |
 
 שם סיסטמטי:  pregn-4-ene-3,20-dione
 כתיב כימי:  C₂₁H₃₀O₂ 
 מסה מולרית:  314.47 גרם/מול
 מספר CAS:  57-83-0
 חומציות:  18.92, −4.8
 
פְּרוֹגֶסְטֵרוֹן (Progesterone) הוא הורמון מין נקבי המופרש בעיקר מן הגופיף הצהוב (Corpus Luteum) שבשחלה לאחר הביוץ. הפרוגסטרון מופרש במידה קטנה יותר מבלוטת יותרת הכליה, מן השליה, ובגברים מן האשכים.

נגזרות שונות של פרוגסטרון מהוות רכיב בגלולות למניעת היריון, בטיפול במחלת אנדומטריוזיס, בטיפול להפחתת דימום וסת כבד (מנורגיה) ובטיפול הורמונלי לגיל המעבר אצל נשים.
פרוגסטרון והמחזור החודשי

הפרוגסטרון אחראי על עיבוי רירית הרחם לפני ההריון, על כן הוא מופרש בשבועיים האחרונים למחזור. עם התנוונות הגופיף הצהוב מופרשות הרקמות החדשות ברירית הרחם ומתחילה וסת ואיתה מחזור חדש. אם האישה נכנסת להיריון, ממשיך פרוגסטרון להיות מופרש מן הגופיף הצהוב ולאחר מכן מן השליה. נשים המייצרות כמות לא מספיקה של פרוגסטרון אינן מעבות את רירית הרחם החל מן השבוע השני למחזור. אצל נשים אלו עלול להיות קושי בקליטת היריון, מכיוון שהביצית המופרית אינה יכולה להשתרש ברירית הרחם. כיום נהוג לפתור את בעיית העקרות הנוצרת בעקבות מחסור בפרוגסטרון על ידי החדרת פתילות או ג'ל פרוגסטרון אל הנרתיק.
פרוגסטרון ואמצעי מניעה

פרוגסטרון מקטין את תופעות הלוואי השליליות של אסטרוגן, כגון הסיכון שבסרטן השד, לכן נגזרות סינתטיות של פרוגסטרון נמצאות ברוב הגלולות למניעת היריון, בכמויות של 75–250 מיקרוגרם לגלולה וכן ישנה גלולה אחת המכילה רק 60 מיקרוגרם (מינס). נגזרות סינתטיות מסוימות של פרוגסטרון כגון הלבונורגסטרל גורמות לתופעות לוואי כמו שיעור יתר, שיער שמן, אקנה ובעיות עור אחרות. בנגזרות פרוגסטרון חדשות כגון דיאנוגסט, גסטודן ודזוגסטרל תופעות אלו פוחתות באופן משמעותי.

במקרים מסוימים פרוגסטרון לבדו משמש כאמצעי מניעה כגון בגלולות פמולן ומיקרולוט. גלולות אלו ניתנות בעיקר לנשים מיניקות, זאת כיוון שאסטרוגן הנמצא בגלולות הקלסיות גורם לייבוש החלב. החיסרון בגלולות הוא יעילותן הנמוכה - גלולות מבוססות על פרוגסטרון גורמות להתעבות יתר של רירית הרחם וירידה בהורמון הגונדוטרופי שמחל את תהליך הביוץ וכך אמורה להימנע התעברות, אך התרופה ברוב המקרים אינה מונעת ביוץ ולכן מאפשרת היריון. בשימוש בגלולות פרוגסטרון יש תופעות לוואי נוספות ההופכות אותן לאמצעי מניעה לא מקובל - התעבות רירית הרחם מגדילה את הסיכוי להיריון חוץ-רחמי ולדימום מן הרחם.

דיאנוגסט (פרוגסטרון סינתטי) בשילוב עם אסטרוגן משמש כאמצעי מניעה. דיאנוגסט זמין בגלולה למניעת היריון קלייר המכילה גם אסטרדיול ולראט, הדומה לאסטרוגן הטבעי שמופק בגוף על ידי השחלות. זוהי הגלולה הראשונה בישראל המכילה דיאנוגסט, שנמצא בשימוש נרחב בגלולות אחרות המשווקות באירופה.
פרוגסטרון לטיפול באנדומטריוזיס

אנדומטריוזיס היא מחלה גינקולוגית הנגרמת כאשר תאי רירית הרחם נודדים אל מחוץ לרחם, ומתמקמים באזורים שונים בגוף. סיבוך שכיח של אנדומטריוזיס הוא הצטלקות של אברי מערכת הרבייה וגרימת אי פריון.

הטיפול באנדומטריוזיס הוא באמצעות דיאנוגסט - רוגסטרון (הורמון מין נשי) סינתטי. פעילותו של דיאנוגסט דומה לזו של הפרוגסטרון הטבעי המופק בגוף האישה. דיאנוגסט מצוי בגלולה בשם ויזאבל, הרשומה לטיפול באנדומטריוזיס. ויזאבל מכילה את הפרוגסטין דיאנוגסט הפועל על תאי רירית הרחם, המדכא את גדילתם של נגעי האנדומטריוזיס, מדכא את הפרשת הציטוקינים שגורמים לדלקות מקומיות, מעכב את הביוץ ואת צמיחת רירית הרחם, ולכן הוא שימושי מאוד בדיכוי המחלה(ויזאבל ואנדומטריוזיס - ד"ר אבישלום שרון, אתר "דוקטורס").